૨૦મી સદીના મહાન ફિલ્મસર્જકમાં જેમની ગણના થાય તેવા નિર્દેશક સત્યજિત રેનો જન્મ ૨જી મે, ૧૯૨૧ના રોજ કલા અને સાહિત્યના જગત એવા ભારતના કલકત્તા શહેર ખાતે થયો હતો. બંગાળી પરિવારમાં જન્મેલા સત્યજિત રેએ અભ્યાસ પ્રેસિડન્સી કોલેજ અને વિશ્વભારતી વિશ્વવિદ્યાલયમાંથી પૂર્ણ કર્યો હતો. કારકિર્દીની શરૃઆત તેમણે ચિત્રકાર તરીકે કરી હતી. લંડનના પ્રવાસ દરમિયાન તેમણે ઇટાલીના ડિરેક્ટર વિટોરિયો દ સિકાની ફિલ્મ બાયસિકલ થીવ્સ જોઈ. ફિક્શનની દુનિયાથી વાસ્તવિક જગતમાં લઈ આવતી બાયસિકલ થીવ્સ ફિલ્મ સત્યજિત રેને સ્પર્શી ગઈ. આ ફિલ્મનું આકર્ષણ તેમને ફિલ્મનું સર્જન કરવા તરફ દોરી ગયું અને ભારતને એક મહાન ફિલ્મસર્જક મળ્યા. માનવ સંવેદનાને આબેહૂબ ફિલ્મના કેમેરામાં કેદ કરનાર એવા બંગાળી સર્જક સત્યજિત રેના જીવન કવન અંગે જાણીએ…